Шаҳрисабз (деҳа, н. Рашт)

Шаҳрисабз (собиқ Качамандӣ) — деҳа дар ҷамоати деҳоти Нусратулло Махсуми ноҳияи Рашт. Аз Шаҳрисабз то маркази ҷамоат 2 км, то маркази ноҳия 14 км. Аҳолиаш 971 нафар (2017), тоҷикон.

 Таърих 
Деҳа дар замони шӯравӣ Качамандӣ ном дошт ва баъдан инро соли 2009 ба таври расмӣ Шаҳрисабз ном гузоштанд. Ҳоҷӣ Азамҷон (муаллим Азамҷон Ҳасанов), як сокини рустои Шаҳрисабз, аз бобоёнаш шунида буд, ки ҳануз 400 сол пеш ин деҳа на Качамандӣ, балки Шаҳрисабз ном доштааст.

 Иқтисодиёт 
Деҳа дорои як муассисаи таҳсилоти миёнаи умумӣ, бунгоҳи тибӣ, 1 дорухона, китобхона, сартарошхона, толори волейбол, нуқтаи хидматрасонии маишӣ (толори сақозанӣ), 5 мағоза, бустонсаро, нуқтаи фурӯши маҳсулоти сузишворӣ, автосервис ва масҷиди панҷвақта мебошад. Мардуми деҳа ба чорводорӣ, ғаллакорӣ ва хусусан ба картошкапарварию боғдорӣ (себ ва нок) машғуланд. Заминҳо аз чашмаҳо ва аз дарёи Сурхоб обёрӣ мешаванд

 Эзоҳ 

 Сарчашма 
 Феҳристи номи маҳалҳои Тоҷикистон. — Душанбе: СИ ЭМТ, 2013. — 332 с.
 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Рашт
Гурӯҳ:Ҷамоати Нусратулло Махсум